A Hír Tv műsorvezetőjét coming outra késztette a Pride. Végre kijelenthette: büszkén vállalja, hogy homofób.

A 24.hu vette észre azt az eszmefuttatást, amelyet Bayer Zsolt prezentált a róla elnevezett, Hír Tv-n futó műsorában, és amelynek a végkövetkeztetése, hogy egy egészséges heteroszexuális férfi szükségszerűen homofób.

A jelzőkben tobzódó gondolatmenet szerint Bayer Zsoltnak mély meggyőződése, hogy egy egészséges heteroszexuális férfi irtózik annak látványától, hogy két homoszexuális férfi csókolózik. Mint fogalmaz: „Irtózattal, utálattal tölt el, hiszen nem tudjuk elképzelni, hogy ezt meg lehet csinálni”.

A gondolat vaslogikáját nem nehéz kikezdeni, hiszen, ha valamit nem tudunk elképzelni, attól az még létezik, de Bayer Zsolt szűk világában csak Bayer Zsolt heteroszexuális elképzeléseinek van hely. Mint ahogy a közönség soraiból is lelkesen jelentkeztek azok, akik Bayer szavazási felhívására vállalták, hogy „irtózattal tölti el őket”, ha két „smároló pasit” látnak.

Jelentsük ki boldogan, bátran és büszkén, azok vagyunk, nem tehetünk róla

– mondta ezek után.

Innen pedig már csak egy lépés volt, hogy a műsorvezető gyorsan megtalálja magának az áldozati szerepet, hiszen, mint mondta, őket ezért Nyugaton mind kirúgnák a munkahelyükről.

Ezzel szemben megállapíthatjuk, hogy a Hír Tv-ben kifejezetten kifizetődő, ha valaki homofób, és vállalja.

Ide kattintva eléri a Nyüzsi további cikkeit, azonnali véleményeket, érdekességeket, szórakoztató mémeket, gif-eket, videókat.

Még több Élet + Stílus a Facebook-oldalunkon, kövessen minket: